Document ID: 31995D0388

31995D0388
L 234/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 септември 1995 година
относно определяне на образец на сертификат за търговията в рамките на Общността със сперма, яйцеклетки и ембриони от овце и кози
(текст от значение за ЕИП)
(95/388/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), последно изменена с Акта за присъединяване на Австрия, Финландия и Швеция, и по-специално четвърто тире на член 11, параграф 2 и трето тире на член 11, параграф 3 от нея,
като има предвид, че Директива 92/65/ЕИО определя ветеринарно-санитарните изисквания, регулиращи търговията със сперма, яйцеклетки и ембриони от овце и кози;
като има предвид, че следва да се определи образец на сертификат, който да се прилага при такава търговия;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. По време на транспортиране до друга държава-членка, спермата от кочове и пръчове се придружава от здравен сертификат, съответстващ на образеца, който е даден в приложение I.
2. По време на транспортиране до друга държава-членка яйцеклетките и ембрионите от овце и кози се придружават от здравен сертификат, съответстващ на образеца, който е даден в приложение II.
Член 2
Настоящото решение се прилага от 1 януари 1996 г.
Член 3
Адресати на настоящото решение са държавите-членки.
Съставено в Брюксел на 19 септември 1985 година.

Labels: 0
3
6